Врз основа на Законот на основно образование, Сл. Весник на РСМ, Бр.161 од 05.08.2019 година и Упатството за постапката за пријавување и заштита на ученик жртва на која било формите на насилство, злоупотреба и занемарување ООУ „Толи Зордумис“ – Куманово изготви:

**ПРАВИЛНИК**

**За пријавување и заштита на учениците жртви на која било од формите на насилство, злоупотреба и занемарување**

**Општи одредби**

Член 1

Со овој Правилник се утврдуваат формите на насилство и постапките за пријавување, заштита и работа со ученици жртви на насилство или ученици кои вршат насилство.

**Правилник за заштита од насилство**

Член 2

Овој Правилник е наменет за сите вработени во училиштето.

Член 3

Директорот, наставниците, стручните соработници и останатите вработени во училиштето се должни да ги почитуваат и спроведуваат правилата пропишани со овој Правилник.

Член 4

Со овој Правилник се утврдува постапката за пријавување и заштита на учениците жртви на било која форма на насилство, злоупотреба и занемарување и мерките и активностите кои ќе ги превземе училиштето за реагирање и превенција на насилничко однесување.

Член 5

Овој Правилник е изработен врз основа на Член 7, Член 46, Член 48, Член 49, Член 65 и Член 66 од Закон за основно образование и Упатството за постапката за пријавување и заштита на ученик жртва на која било формите на насилство, злоупотреба и занемарување.

Член 6

Принципите врз кои се темели овој Правилник се за:

-најдобар интерес на детето;

-почитување на различности и забрана за дискриминација;

-почитување на право на самоопределување;

-учество, приватност и доверливост;

-жртвата не е виновна;

-пропорционалност и информираност;

-стручност и одговорност;

-должно внимание;

-забрана за непотизам и корупција.

Член 7

Под видови на насилство се подразбираат:

-сите видови на физичко, психичко, емоционално, социјално, сексуално, врсничко насилство (булинг), кибер насилство, злоупотреба, занемарување, малтретирање и екплоатација и насилство мотивирано од омраза или предрасуди;

Член 8

Училиштето подготвува обрасци за насилничко однесување како би се правела разлика помеѓу насилничко однесување и инцидент.

Член 9

Училиштето изготвува поделба на насилство според нивоа.

Член 10

Во училиштето постои образец за тоа кој може да биде ученик жртва и ученик сторител и ученици жртви – ученици сторители.

Член 11

Секоја година училиштето изготвува Програма за превенција од насилно однесување и спречување на насилство.

Член 12

Во Статутот на училиштето вметната е Програмата за превенција и спречување на насилство.

Член 13

Директорот на училиштето има за задача да ги зајакне капацитетите, улогата и надлежностите на вработените во училиштето за спроведување на мерки и активности за спречување и заштита од насилство преку обуки, работилници, состаноци, договори.

Член 14

Програмата содржи активности кои ќе помогнат да се подигне свеста кај учениците да препознаат и пријават насилство, да го прекинат насилното однесување, да знаат каде да се обратат за смирување на ситуацијата.

Член 15

Стручната служба работи индивидуално на промена на однесување на насилникот и жртвата на насилство.

Член 16

Во училиштето да се води уредна евиденција за сите видови на насилство преку записници, формулари и мерки кои ќе се преземаат од страна на училиштето.

Член 17

Во училиштето постои тим за училишна интеграција и превенција од насилство формиран од страна на директорот.

Член 18

Директорот донесува Одлука во која назначува контакт лице за пријавување на насилство и негов заменик.

Член 19

Наставниците и стручните соработници во тек на годината организираат работилници за насилничко и агресивно однесување (подигање на свеста за препознавање на насилство и совладување на стратегии за справување).

Член 20

Училиштето организира предавања и работилници за родителите за начините на препознавање на потенцијално насилничко однесување кај нивните деца.

Член 21

Доколку има потреба училиштето поканува експерти релевантни за темата насилство (разрешување на конфликти, човекови права, агресија и агресивно однесување, самодоверба и социјализација и др.).

Член 22

Во училиштето постои меѓусекторска соработка помеѓу ЦСР, МОН, МВР, Правобранител, Сектор за образование, за разрешување на секакви видови на насилство.

Член 23

При пријавување и евиденција на насилничко однесување во училиштето се користат формуларите:

-Прилог 2: Формулар за евиденција на насилство;

-Прилог 3: Формулар за план за заштита на жртвата од насилство и промена на однесувањето на сторителот;

од Упатвото за постапката за пријавување и заштита на ученик жртва на која било од формите на насилство, злоупотреба и занемарување.

Член 24

Овој Правилник влегува во сила наредниот ден од денот на неговото донесување на Училишен одбор.

Датум: Директор:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

/Милорад Јордановски/

Претседател на Училишен одбор:

\_\_\_\_\_\_\_\_\_\_\_\_\_\_\_\_\_\_\_\_\_\_\_

/Лидија Милановиќ/